**José Lamela Bautista**, nado en Padrendo (Río Caldo, Lobios) o 1 de novembro de 1947 e finado en Ourense o 4 de xaneiro do 2021, foi un historiador, escritor e político galego do PSdeG-PSOE.

Traxectoria
-----------

Realizou estudos de Enxeñería Técnica Industrial. Emigrou a Barcelona en 1973, onde traballou no sector de hidrocarburos e foi Director de Obra na Empresa OHL.

Dirixiu e presentou dende o ano 2000 o programa radiofónico cultural *Sempre en Galicia* de Radio Cornellá. Dende 2004 é membro do Xurado dos premios literarios Rosalía de Castro de poesía e Rosa Reboredo de narrativa de Cornellà de Llobregat. Foi fundador da asociación protectora de medio ambiente Amigos de Río Caldo, e da Plataforma pola defensa de Río Caldo.

Publicou numerosos traballos de investigación histórica sobre a Xurés en revistas como *Auria*, *Arraianos*, *Nós*, *Xurdimento* e *Lúa Nova*, da que tamén forma parte do consello de redacción. É colaborador permanente de *La Región* e do xornal de Terras de Bouro *Geresâo*.

Foi socio fundador de CALIDUM-Clube de Autores Minhoto/Galaicos.

Nas eleccións municipais de 2007 presentouse á alcaldía de Lobios encabezando a candidatura do PSdeG-PSOE e foi elixido alcalde grazas a un pacto co BNG. Nas municipais de 2011 perdeu a alcaldía tras logra-lo PPdeG a maioría absoluta.

O 14 de agosto do 2023 celébrase unha homenaxe para honrala memoria do autor de *El Xurés y sus misterios* e *A Virxe do Xurés*, en Padrendo, na aldea onde naceu e onde repousan os seus restos, coa descuberta dunha placa na súa casa natal, obra de Toño Monteiro, e cun acto para recordar a súa vida e obra ó pé da capela da Virxe do Xurés, onde se estreou o himno á Virxe do Xurés, e que lle foi encargado polo autor arraiano a Carmen Penín, quen lle pon a voz e a música.

Placa homenaxe a Xosé Lamela Bautista na súa casa natal

Obras
-----

* *El Xurés y sus misterios* (CALIDUM - Clube de Autores Minhoto/Galaicos, 2000).
* *A Virxe do Xurés*. (Asociación Amigos da Virxe do Xurés, 2016).

Premios e recoñecementos
------------------------

* No ano 2015 foi recoñecido como Xuíz Honorario do Couto Mixto.
* O colectivo Arraianos noméao Arraiano Universal en agosto de 2021.

Notas
-----

1. ↑  "Muere el exalcalde de Lobios José Lamela Bautista".
2. ↑  "Río Caldo recordó la figura de su embajador Xosé Lamela". 15/08/2023. Consultado o 17/09/2023.
3. ↑  "O Couto Mixto elixe aos seus Xuíces Honorarios". *La Región*. 9 de maio de 2015. Consultado o 2020-04-19.
4. ↑  "Entrimo albergará el nombramento de Mercedes Vázquez como "Arraiana Maior"". *La Región*. Consultado o 15-07-2021.

Véxase tamén
------------

### Outros artigos

* Eleccións municipais en Lobios

### Ligazóns externas

* Ficha en galegos.info
* "Vidas con historia (pax. 141 a 145)". *Deputación Ourense*. Arquivado dende o orixinal o 11 de xaneiro de 2021. Consultado o 2021-01-09.
* Cristina Huete (25 de marzo de 2011). "La asfixia comenzó cuando rechacé la oferta de Baltar de unirme al PP". *El País* (en castelán).

|  |  |  |
| --- | --- | --- |
| Predecesor:**Benito Vázquez Vázquez** |  **Alcalde de Lobios** 2007 - 2011 | Sucesor:**María del Carmen Yáñez Salgado** |

|  |  |
| --- | --- |
| Control de autoridades | 
* Wd: Q12391045
* WorldCat
* VIAF: 100133467
* ISNI: 0000000070237848
* PTBNP: 982501

 |